galenus.de-diebus-decretoriis-libri-iii 1.4
Πρώτην μὲν τοίνυν ἁπασῶν τῶν κρισίμων ἡμερῶν τὴν ἑβδόμην εἴπωμεν , οὐκ ἀριθμῷ δηλονότι καὶ τάξει πρώτην , ἀλλὰ δυνάμει τε καὶ ἀξιώματι , πάντα γὰρ ἔχει συλλαβοῦσα τὰ τῶν κρισίμων γνωρίσματα · καὶ γὰρ καὶ πλείστους κρίνει καὶ τελείως καὶ μετὰ σαφοῦς ἐκκρίσεως , ἢ ἀποστάσεως καὶ χωρὶς κινδύνου σφοδροῦ , καὶ τοὐπίπαν αὐτὴν ἡ τετάρτη προδηλοῖ . ἤτοι γὰρ τῶν οὔρων τις ἐν ἐκείνῃ πάντως , ἢ τῶν πτυσμάτων , ἢ τῶν διαχωρημάτων , ἢ ὀρέξεως , ἢ νοήσεως , ἢ αἰσθήσεως , ἤ τινος ἄλλου τοιούτου σαφὴς ἐγένετο μεταβολὴ , καὶ τῇδε τῇ μεταβολῇ τὸ μὴ οὐχ ὁμοίαν ἀπαντῆσαι τὴν ἐν τῇ ἑβδόμῃ κρίσιν ἀμήχανον , ἀγαθὴν μὲν , εἰ ἐπὶ τὸ χρηστὸν , πονηρὰν δὲ , εἰ ἐπὶ τὸ φαῦλον μεταβάλλοι . τὰ πολλὰ μὲν οὖν ἀγαθαὶ κρίσεις αἱ κατὰ τὴν ἑβδόμην ἡμέραν . καὶ γὰρ αὖ καὶ τοῦτο ἐξαίρετον αὐτῇ πρόσεστιν . οὐ μὴν ἀλλὰ καὶ θνήσκουσί τινες ἐν αὐτῇ , καὶ τροπὴν ἀξιόλογον ἐπὶ τὸ χεῖρον ἔνιοι λαβόντες ἔν τινι τῶν ἐφεξῆς κρισίμων ἀπόλλυνται . τὴν δὲ ἕκτην ἡμέραν ὅσον ἀπολείπεται τῆς ἑβδόμης τῷ πλήθει τῶν ἐν αὐτῇ κρινομένων , τοσοῦτον πλεονεκτοῦσαν εὑρίσκω κακοηθείᾳ , καθάπερ ἐκ διαμέτρου τὴν φύσιν ἔχουσαν τῇ ζ΄ . καὶ γὰρ καὶ τῶν ἐν τῇ τετάρτῃ μεταβαλλόντων ἐπὶ τὸ χεῖρον οἱ πλεῖστοι κατὰ τὴν ἕκτην ἀπόλλυνται . τοὐναντίον δὲ αὖ πάλιν εἰ χρηστὴ γένηται τροπὴ , τὴν ἑβδόμην ἀναμένει . κᾂν εἰ σπανίως δέ ποτε μεταβολὴν ἀγαθὴν ἐν τῇ τετάρτῃ γενομένην ἡ ἕκτη παραλαβοῦσα κρίνειν ἐπιχειρήσειεν , ἀμήχανον ὅσην ἐπιφέρει ταραχὴν καὶ κίνδυνον καὶ φόβον οὐ μικρὸν , ὡς αὐτίκα δὴ μάλα τεθνηξομένου τἀνθρώπου . καὶ γὰρ εἰ καταφέροιντο , κάρῳ τι παραπλήσιον αὐτοῖς γίνεται καὶ κεῖνται τελείως ἀναίσθητοί τε καὶ ἄφωνοι . καὶ εἴ τις ἔκκρισις ἐν αὐτοῖς γίνοιτο , λειποψυχοῦσί τε καὶ ἀσφυκτοῦσι καὶ ἀχροοῦσι καὶ τρέμουσι καὶ καταπίπτουσι , τῆς ἑβδόμης ἡμέρας ἀεὶ πρὸς λόγον τῆς ἐκκρίσεως τὴν εὐφορίαν ἐπαυξούσης . ἀτὰρ οὖν καὶ κακοήθη καὶ δριμέα καὶ δυσώδη τὰ πολλὰ διαχωροῦσί τε καὶ ἐμοῦσι κατὰ τὰς ἑκταίας ἐκκρίσεις . ἱδρῶτες δὲ σπάνιοι μὲν οἱ ὁμαλοὶ καὶ δι’ ὅλου τοῦ σώματος καὶ θερμοί · κᾂν εἰ γένοιντο δέ ποτε τοιοῦτοι , διακόπτονται τὰ πολλὰ καὶ φόβος ἐπήρτηται τοῖς ὁρῶσι μὴ στῶσιν . ἔστι δ’ ὅτε παρωτίδας οὐκ εὐήθεις , ἢ καὶ ἰκτέρους ἐπήνεγκεν , ἤ τινα ἄλλην ἀπόστασιν ἀγῶνος ἑτέρου δεομένην εἰς λύσιν . εἰ δὲ καὶ δι’ οὔρων ποτὲ κρίνοιεν , οὐδὲ ταῦτα ἂν εὕροις χρηστά · καὶ γὰρ ὠμὰ καὶ ἄχροα καὶ λεπτὰ καὶ μηδεμίαν ἀγαθὴν ὑπόστασιν ἔχοντα , ἀλλ’ ἐνίοτε μὲν οἷον ὀστρακώδη , ἐνίοτε δὲ ψαμμώδη , πάντως δὲ ἀνώμαλόν τε καὶ ἄπεπτον , αὐτῷ τῷ πλήθει μόνον ὠφελοῦντα κατὰ τὴν ἕκτην ἡμέραν οἷς ἐπιφαίνεται . ταῦτα μὲν αὐτῆς τὰ μετριώτατα τῶν ἔργων , εἴ τις μέλλει σωθήσεσθαι . τοὺς πλείστους δὲ τοὺς μὲν αὐτίκα συνέκοψεν , ἢ ἀπέπνιξεν αἱμοῤῥαγίαις λάβροις , ἢ κενώσεσιν ἀμέτροις , ἢ καὶ κατοχαῖς τισιν ἢ μανίαις , τοὺς δ’ εἰς προὖπτον ὄλεθρον ἐνέβαλεν , ἰκτέρους ἐπαγαγοῦσα καὶ παρωτίδας οὐ χρηστὰς ἐγείρασα καὶ μαρασμοῖς ἀνιάτοις ἐνίοτε περιβάλλουσα , καὶ τί γὰρ οὐ κακὸν ἐπιφέρει ; καί μοι πολλάκις ἐπῆλθε τὴν μὲν τῆς ἑβδόμης ἡμέρας φύσιν εἰκάζειν βασιλεῖ , τὴν δὲ τῆς ἕκτης τυράννῳ . προνοεῖται γὰρ ἡ μὲν οἷον ἀγαθός τις ἄρχων τοῖς ὑπ’ αὐτὴν κρινομένοις , ἢ τῆς κολάσεως ὑφεῖναι τοῦ μεγέθους , ἢ τὴν νίκην ἐπιλαμπρῦναι . τὴν δὲ τῆς ἕκτης ἡμέρας ἔμπαλιν εἰκάσαις ἂν ἢ τοῖς ὀλεθρίοις αὐτὴν ἐπιχαίρειν , ἢ ταῖς σωτηρίαις ἄχθεσθαι καὶ ζητεῖν ὅποι τὸν θυμὸν ἐκπλήσει καὶ κακῶς δρᾶσαι τὸν εἰς αὐτὴν ἐμπεσόντα καὶ μακρᾷ κολάσει περιβάλλουσα διαχειρώσεται . φέρ’ οὖν , ἐνταῦθα γὰρ ὁ λόγος ἤδη μοι στήτω , πρὶν τῶν ἄλλων ἁπασῶν ἡμερῶν διέρχεσθαι τὴν φύσιν , εἴ τις ἔροιτό μου περὶ τῆς ἑβδόμης ἡμέρας , εἰ κρίσιμος ὑπάρχει , κᾄπειθ’ ἑτοίμως ἀποκριναμένου μου περὶ τῆς ἕκτης ἐπανερωτῴη , τί ἂν ἀποκριναίμην αὐτῷ ; εἰ μὲν γὰρ αὐτὴν προσηγορίαν ἐπιφέροιμι καὶ τῇδε , τάχ’ ἄν τις δόξειέ με καὶ τὴν φύσιν αὐτῆς ὁμοίαν ὑπολαμβάνειν · εἰ δ’ ὅτι τὴν φύσιν ἐναντία , διὰ τοῦτο ταύτην ἐξαιροίμην τῶν κρισίμων , ἴσως ἂν τις ὑπονοήσειεν ἐκ ταὐτοῦ γένους ὑπάρχειν αὐτὴν τῇ δωδεκάτῃ τε καὶ ἑκκαιδεκάτῃ , περὶ ὧν ἔμπροσθεν εἶπον ὡς οὐκ εἶδον αὐτὰς κρινούσας οὐδεπώποτε . περὶ μὲν δὴ τούτων ἑτοίμως ἀποφανοῦμαι , καθάπερ εἶπον καὶ περὶ τῆς ἑβδόμης . τὰς μὲν γὰρ , ὅτι μηδὲν ἔχουσι τῶν κριτικῶν γνωρισμάτων , οὐκ εἶναι κρισίμους ἐρῶ · τὴν δ’ , ὅτι πάντα , διὰ τοῦτο κρίσιμον ὑπάρχειν . ἁπλῆν δ’ οὕτως ὑπὲρ τῆς ἕκτης ἀπόφασιν οὐκ ἔχω ποιήσασθαι . κρίνει μὲν γὰρ πολλάκις , ἀλλ’ ἐπιβούλως τε καὶ πονηρῶς , ὥστ’ εἴπερ ἀναγκάζει μέ τις ἀποκρίνασθαι περὶ αὐτῆς , οὐ λόγῳ μακρῷ χρησάμενος ὥσπερ ὀλίγον ἔμπροσθεν , ὅτε διῄειν αὐτῆς ἅπασαν τὴν φύσιν , ἀλλ’ ἐν κεφαλαίῳ περιλαβὼν κακὴν ἂν εἴποιμι κρίσιμον εἶναι τὴν ἕκτην ἡμέραν , ὥσπερ τὴν ἑβδόμην ἀγαθήν . οὐ μὴν οὕτω γε προσήκει κατακλείειν ἑαυτὸν εἰς ἁπλῆν καὶ στενὴν ἀπόφασιν ὑπὲρ πράγματος οὐχ ἁπλοῦ . τά τε γὰρ ἄλλα καὶ περὶ ὀνόματος ἁμιλλώμενοι λελήθασιν οἱ πολλοὶ τῶν ἰατρῶν . οἱ μὲν γὰρ τὴν ἀθρόαν ἐν νόσῳ μεταβολὴν ἡγοῦνται κρίσιν , οἱ δ’ , εἰ μὴ προσείη τὸ ἐπ’ ἀγαθῷ , κρίσιν οὔπω τὸ τοιοῦτον ὀνομάζουσιν , ἔνιοι δὲ τούτων μὲν ἑκάτερον ἀποτέλεσμα κρίσεως εἶναί φασιν , τὴν κρίσιν δὲ αὐτὴν τὸν μεταβλητικὸν ἐπιφανῶς ἐν ὀξεῖ καιρῷ σάλον ὑπάρχειν οἴονται , ἐξ αὐτῆς δηλονότι τοῦ νοσήματος τῆς φύσεως γινόμενον , οὐκ ἔξωθεν · εἶτ’ ἐρίζουσι ﻿ περὶ τοῦ σημαινομένου μακρὰ , μηδ’ αὐτὸ τοῦτο γινώσκοντες , ὡς ἀποχωρήσαντες τῶν ἰατρικῶν πραγμάτων ἢ διαλεκτικοῖς , ἢ γραμματικοῖς , ἢ ῥήτορσι πρέπουσαν ἐπαναιροῦνται σκέψιν . διαλεκτικοῦ μὲν γὰρ ὑπὲρ ὀνομάτων ὀρθότητος σκοπεῖσθαι , ῥητόρων δὲ καὶ γραμματικῶν , εἰ σύνηθες τοῖς Ἕλλησι τοὔνομα . καὶ ταῦτα ποιοῦσιν ἔνιοι τῶν ἰατρῶν εἰς τοσοῦτον ἢ διαλεκτικῆς , ἢ γραμματικῆς , ἢ ῥητορικῆς ἐπαΐοντες εἰς ὅσον ὄνοι λύρας . οὗτοι μὲν οὖν καὶ τὰ τῶν ἰατρῶν ἀφέντες καὶ τὰ τῶν ἄλλων κακῶς μεταχειρισάμενοι καθ’ ἑκάτερα πλημμελοῦσιν . ἡμεῖς δὲ ὅπως μὲν ἄν τις ἄριστα χρῷτο τοῖς ἰατρικοῖς ὀνόμασιν , ἑτέρωθι δεδηλώκαμεν · ἐν δὲ τῷ παρόντι λόγῳ τῶν ἡμερῶν τὴν φύσιν ἐξηγήσασθαι προὐθέμεθα , τοὺς σοφιστικοὺς λήρους ἑτέροις παρέντες , οἷς οὐ τῶν ἔργων τῆς τέχνης φροντὶς , ἀλλὰ τοῦ φλυαρεῖν , ὥσπερ ἐπὶ μειρακίων διατριβαῖς . εἰρήσεται μὲν οὖν τι κᾀν τοῖς ἑξῆς ὑπὲρ τῶν προειρημένων ὀνομάτων , ἵν’ ἔχῃ τις αὐτῶν λύειν τὰ σοφίσματα , διαστελλόμενος τὰς ὁμωνυμίας . ἐν δέ γε τῷ νῦν λόγῳ τῷ ἐνεστῶτι τὸ χρήσιμον αὐτὸ διέλθωμεν πρότερον , ὥσπερ ἐν ἁπάσαις ἐποιησάμεθα ταῖς πραγματείαις , ἵν’ ἤδη τις ἔχων τοῦτο καὶ καρπούμενος ἐκ περιουσίας ἐλέγχειν μάθῃ τοὺς λήρους τῶν σοφιστῶν . τά τε γὰρ ἄλλα καὶ ὡς ἄνευ τῆς φλυαρίας αὐτῶν τῆς μακρᾶς ἔνεστιν ἐκμαθεῖν τοῖς εἰσαγομένοις εἰς τὴν τέχνην ἅπασαν ἀκριβῶς τῶν ἡμερῶν τὴν φύσιν ἐξ αὐτῆς τῆς διδασκαλίας ἔργῳ μαθεῖν ἔστι , καίτοι γε παντάπασιν ἀπέχεσθαι τῆς φλυαρίας αὐτῶν οὕτω δεδημοσιευμένης ἀδύνατον . ἀμέλει καὶ ἡμεῖς ἐν τοῖς ἔμπροσθεν λόγοις , καί περ ἄκοντες , ὅμως αὐτῆς ἐφηψάμεθα .
Lemmas: πρῶτος μέν τοίνυν ἅπας ὁ κρίσιμος ἡμέρα ὁ ἕβδομος λέγω , οὐ ἀριθμός δηλονότι καί τάξις πρῶτος , ἀλλά δύναμις τε καί ἀξίωμα , πᾶς γάρ ἔχω συλλαμβάνω ὁ ὁ κρίσιμος γνώρισμα · καί γάρ καί πολύς κρίνω καί τέλειος καί μετά σαφής ἔκκρισις , ἤ ἀπόστασις καί χωρίς κίνδυνος σφοδρός , καί ἐπίπαν αὐτός ὁ τέταρτος προδηλόω . ἤτοι γάρ ὁ ὅρος τις ἐν ἐκεῖνος πάντως , ἤ ὁ πτύσμα , ἤ ὁ διαχώρημα , ἤ ὄρεξις , ἤ νόησις , ἤ αἴσθησις , ἤ τις ἄλλος τοιοῦτος σαφής γίγνομαι μεταβολή , καί ὅδε ὁ μεταβολή ὁ μή οὐ ὅμοιος ἀπαντάω ὁ ἐν ὁ ἕβδομος κρίσις ἀμήχανος , ἀγαθός μέν , εἰ ἐπί ὁ χρηστός , πονηρός δέ , εἰ ἐπί ὁ φαῦλος μεταβάλλω . ὁ πολύς μέν οὖν ἀγαθός κρίσις ὁ κατά ὁ ἕβδομος ἡμέρα . καί γάρ αὖ καί οὗτος ἐξαιρετός αὐτός πρόσειμι . οὐ μήν ἀλλά καί θνῄσκω τις ἐν αὐτός , καί τροπή ἀξιόλογος ἐπί ὁ κακός ἔνιοι λαμβάνω ἐν τις ὁ ἐφεξῆς κρίσιμος ἀπόλλυμι . ὁ δέ ἕκτος ἡμέρα ὅσος ἀπολείπω ὁ ἕβδομος ὁ πλῆθος ὁ ἐν αὐτός κρίνω , τοσοῦτος πλεονεκτέω εὑρίσκω κακοήθεια , καθά ἐκ διάμετρος ὁ φύσις ἔχω ὁ ζʹ . καί γάρ καί ὁ ἐν ὁ τέταρτος μεταβάλλω ἐπί ὁ κακός ὁ πολύς κατά ὁ ἕκτος ἀπόλλυμι . ἐναντίος δέ αὖ πάλιν εἰ χρηστός γίγνομαι τροπή , ὁ ἕβδομος ἀναμένω . ᾄν εἰ σπάνιος δέ ποτέ μεταβολή ἀγαθός ἐν ὁ τέταρτος γίγνομαι ὁ ἕκτος παραλαμβάνω κρίνω ἐπιχειρέω , ἀμήχανος ὅσος ἐπιφέρω ταραχή καί κίνδυνος καί φόβος οὐ μικρός , ὡς αὐτίκα δή μάλα τίτηθνηξομι ἄνθρωπος . καί γάρ εἰ καταφέρω , κάρον τις παραπλήσιος αὐτός γίγνομαι καί κεῖμαι τέλειος ἀναίσθητος τε καί ἄφωνος . καί εἰ τις ἔκκρισις ἐν αὐτός γίγνομαι , λιποψυχέω τε καί ἀσφυκτέω καί ἀχροέω καί τρέμω καί καταπίπτω , ὁ ἕβδομος ἡμέρα ἀεί πρός λόγος ὁ ἔκκρισις ὁ εὐφορία ἐπαυξάνω . ἀτάρ οὖν καί κακοήθης καί δριμύς καί δυσώδης ὁ πολύς διαχωρέω τε καί ἐμέω κατά ὁ ἑκταῖος ἔκκρισις . ἱδρώς δέ σπάνιος μέν ὁ ὁμαλός καί διά ὅλος ὁ σῶμα καί θερμός · ᾄν εἰ γίγνομαι δέ ποτέ τοιοῦτος , διακόπτω ὁ πολύς καί φόβος ἐπαρτάω ὁ ὁράω μή ἵστημι . εἰμί δέ ὅτε παρωτίς οὐ εὐήθης , ἤ καί ἴκτερος ἐπιφέρω , ἤ τις ἄλλος ἀπόστασις ἀγών ἕτερος δέω εἰς λύσις . εἰ δέ καί διά ὅρος ποτέ κρίνω , οὐδέ οὗτος ἄν εὑρίσκω χρηστός · καί γάρ ὠμός καί ἄχροος καί λεπτός καί μηδείς ἀγαθός ὑπόστασις ἔχω , ἀλλά ἐνίοτε μέν οἷος ὀστρακώδης , ἐνίοτε δέ ψαμμώδης , πάντως δέ ἀνώμαλος τε καί ἄπεπτος , αὐτός ὁ πλῆθος μόνος ὠφελέω κατά ὁ ἕκτος ἡμέρα ὅς ἐπιφαίνω . οὗτος μέν αὐτός ὁ μέτριος ὁ ἔργον , εἰ τις μέλλω σῴζω . ὁ πολύς δέ ὁ μέν αὐτίκα συγκόπτω , ἤ ἀποπνίγω αἱμορραγία λάβρος , ἤ κένωσις ἄμετρος , ἤ καί κατοχή τις ἤ μανία , ὁ δέ εἰς πρόοπτος ὄλεθρος ἐμβάλλω , ἴκτερος ἐπάγω καί παρωτίς οὐ χρηστός ἐγείρω καί μαρασμός ἀνίατος ἐνίοτε περιβάλλω , καί τίς γάρ οὐ κακός ἐπιφέρω ; καί ἐγώ πολλάκις ἐπέρχομαι ὁ μέν ὁ ἕβδομος ἡμέρα φύσις εἰκάζω βασιλεύς , ὁ δέ ὁ ἕκτος τύραννος . προνοέω γάρ ὁ μέν οἷος ἀγαθός τις ἄρχω ὁ ὑπό αὐτός κρίνω , ἤ ὁ κόλασις ὑφίημι ὁ μέγεθος , ἤ ὁ νίκη ἐπιλαμπρύνω . ὁ δέ ὁ ἕκτος ἡμέρα ἔμπαλιν εἰκάζω ἄν ἤ ὁ ὀλέθριος αὐτός ἐπιχαίρω , ἤ ὁ σωτηρία ἄχθομαι καί ζητέω ὅποι ὁ θυμός ἐκπίμπλημι καί κακός δράω ὁ εἰς αὐτός ἐμπίπτω καί μακρός κόλασις περιβάλλω διαχειρόω . φέρω οὖν , ἐνταῦθα γάρ ὁ λόγος ἤδη ἐγώ ἵστημι , πρίν ὁ ἄλλος ἅπας ἡμέρα διέρχομαι ὁ φύσις , εἰ τις ἔρομαι ἐγώ περί ὁ ἕβδομος ἡμέρα , εἰ κρίσιμος ὑπάρχω , ἔͅπειτα ἑτοῖμος ἀποκρίνω ἐγώ περί ὁ ἕκτος ἐπανερωτάω , τίς ἄν ἀποκρίνω αὐτός ; εἰ μέν γάρ αὐτός προσηγορία ἐπιφέρω καί ὅδε , τάχα ἄν τις δοκέω ἐγώ καί ὁ φύσις αὐτός ὅμοιος ὑπολαμβάνω · εἰ δέ ὅτι ὁ φύσις ἐναντίος , διά οὗτος οὗτος ἐξαίρω ὁ κρίσιμος , ἴσως ἄν τις ὑπονοέω ἐκ αὐτός γένος ὑπάρχω αὐτός ὁ δωδέκατος τε καί ἑκκαιδέκατος , περί ὅς ἔμπροσθεν λέγω ὡς οὐ ὁράω αὐτός κρίνω οὐδεπώποτε . περί μέν δή οὗτος ἑτοῖμος ἀποφαίνω , καθά λέγω καί περί ὁ ἕβδομος . ὁ μέν γάρ , ὅτι μηδείς ἔχω ὁ κριτικός γνώρισμα , οὐ εἰμί κρίσιμος λέγω · ὁ δέ , ὅτι πᾶς , διά οὗτος κρίσιμος ὑπάρχω . ἁπλόος δέ οὕτως ὑπέρ ὁ ἕκτος ἀπόφασις οὐ ἔχω ποιέω . κρίνω μέν γάρ πολλάκις , ἀλλά ἐπίβουλος τε καί πονηρός , ὥστε εἴπερ ἀναγκάζω ἐγώ τις ἀποκρίνω περί αὐτός , οὐ λόγος μακρός χράω ὥσπερ ὀλίγος ἔμπροσθεν , ὅτε δίειμι αὐτός ἅπας ὁ φύσις , ἀλλά ἐν κεφάλαιος περιλαμβάνω κακός ἄν λέγω κρίσιμος εἰμί ὁ ἕκτος ἡμέρα , ὥσπερ ὁ ἕβδομος ἀγαθός . οὐ μήν οὕτως γε προσήκω κατακλείω ἑαυτοῦ εἰς ἁπλόος καί στενός ἀπόφασις ὑπέρ πρᾶγμα οὐ ἁπλόος . ὁ τε γάρ ἄλλος καί περί ὄνομα ἁμιλλάομαι λανθάνω ὁ πολύς ὁ ἰατρός . ὁ μέν γάρ ὁ ἀθρόος ἐν νόσος μεταβολή ἡγέομαι κρίσις , ὁ δέ , εἰ μή πρόσειμι ὁ ἐπί ἀγαθός , κρίσις οὔπω ὁ τοιοῦτος ὀνομάζω , ἔνιοι δέ οὗτος μέν ἑκάτερος ἀποτέλεσμα κρίσις εἰμί φημί , ὁ κρίσις δέ αὐτός ὁ μεταβλητικός ἐπιφανής ἐν ὀξύς καιρός σάλος ὑπάρχω οἴομαι , ἐκ αὐτός δηλονότι ὁ νόσημα ὁ φύσις γίγνομαι , οὐ ἔξωθεν · εἶτα ἐρίζω ﻿ περί ὁ σημαίνω μακρός , μηδέ αὐτός οὗτος γιγνώσκω , ὡς ἀποχωρέω ὁ ἰατρικός πρᾶγμα ἤ διαλεκτικός , ἤ γραμματικός , ἤ ῥήτωρ πρέπω ἐπαναιρέω σκέψις . διαλεκτικός μέν γάρ ὑπέρ ὄνομα ὀρθότης σκοπέω , ῥήτωρ δέ καί γραμματικός , εἰ συνήθης ὁ Ἕλλην ὄνομα . καί οὗτος ποιέω ἔνιοι ὁ ἰατρός εἰς τοσοῦτος ἤ διαλεκτικός , ἤ γραμματικός , ἤ ῥητορική ἐπαΐω εἰς ὅσος ὄνος λύρα . οὗτος μέν οὖν καί ὁ ὁ ἰατρός ἀφίημι καί ὁ ὁ ἄλλος κακός μεταχειρίζω κατά ἑκάτερος πλημμελέω . ἐγώ δέ ὅπως μέν ἄν τις ἀγαθός χράω ὁ ἰατρικός ὄνομα , ἑτέρωθι δηλόω · ἐν δέ ὁ πάρειμι λόγος ὁ ἡμέρα ὁ φύσις ἐξηγέομαι προτίθημι , ὁ σοφιστικός λῆρος ἕτερος παρίημι , ὅς οὐ ὁ ἔργον ὁ τέχνη φροντίς , ἀλλά ὁ φλυαρέω , ὥσπερ ἐπί μειράκιον διατριβή . λέγω μέν οὖν τις εἰͅν ὁ ἑξῆς ὑπέρ ὁ προλέγω ὄνομα , ἵνα ἔχω τις αὐτός λύω ὁ σόφισμα , διαστέλλω ὁ ὁμωνυμία . ἐν δέ γε ὁ νῦν λόγος ὁ ἐνίστημι ὁ χρήσιμος αὐτός διέρχομαι πρότερος , ὥσπερ ἐν ἅπας ποιέω ὁ πραγματεία , ἵνα ἤδη τις ἔχω οὗτος καί καρπόω ἐκ περιουσία ἐλέγχω μανθάνω ὁ λῆρος ὁ σοφιστής . ὁ τε γάρ ἄλλος καί ὡς ἄνευ ὁ φλυαρία αὐτός ὁ μακρός ἔνειμι ἐκμανθάνω ὁ εἰσάγω εἰς ὁ τέχνη ἅπας ἀκριβής ὁ ἡμέρα ὁ φύσις ἐκ αὐτός ὁ διδασκαλία ἔργον μανθάνω εἰμί , καίτοι γε παντάπασι ἀπέχω ὁ φλυαρία αὐτός οὕτως δημοσιεύω ἀδύνατος . ἀμέλει καί ἐγώ ἐν ὁ ἔμπροσθεν λόγος , καί περ ἄκων , ὅμως αὐτός ἐφάπτω .